
శివలింగాన్ని పెకలించి భుజానికెత్తుకుని ప్రభాస్ నడిచొచ్చిన సన్నివేశం ‘బాహుబలి’లో ఎంతటి ప్రాచుర్యం పొందిందో తెలిసిందే. ఆ చిత్రానికి సీక్వెల్గా ‘బాహుబలి: ద కన్క్లూజన్’ రూపొందుతోంది. అనుష్క, రానా, తమన్నా, రమ్యకృష్ణ, సత్యరాజ్, నాజర్ ప్రధాన పాత్రధారులు. శుక్రవారం మహాశివరాత్రిని పురస్కరించుకుని తాజా చిత్రంలోని ఓ ఫోటోను నిర్మాతలు ప్రసాద్ దేవినేని, శోభు యార్లగడ్డ విడుదల చేశారు. గజరాజు కుంభస్థలం మీద ఎడమకాలిని, తొండం మీద కుడి కాలిని ఉంచిన ప్రభాస్ ఫొటోకు సర్వత్రా మంచి స్పందన వస్తోంది. చిత్ర దర్శకుడు ఎస్.ఎస్.రాజమౌళి ఈ ఫోటోకు తన ట్విట్టర్ ఖాతాలో స్పందిస్తూ ‘సాహో బాహుబలి’ అని కామెంట్ చేయడం విశేషం. తొలి భాగంతో ఆయన ప్రేక్షకుల్లో రేకెత్తించిన ‘బాహుబలిని కట్టప్ప ఎందుకు చంపాడు?’ అనే ప్రశ్నకు ఈ వేసవిలోనే సమాధానం తెలియనుంది. ‘బాహుబలి: ద కన్క్లూజన్’ను అనుకున్న ప్రకారం ఏప్రిల్ 28న విడుదల చేయడానికి నిర్మాతలు సర్వ సన్నాహాలు చేస్తున్నారు. ఈ చిత్రానికి కీరవాణి సంగీతాన్ని సమకూర్చారు. సెంథిల్కుమార్ ఛాయాగ్రాహకుడిగా పనిచేశారు.

sivalingaanni pekalinchi bhujaanikettukuni prabhas nadichochina sannivesam ‘bahubali’loo enthati praachuryam pondindo telisinde. aa chitraaniki seekwelga ‘bahubali: da kanklujan’ roopondutondi. anushka, rana, tamanna, ramyakrishna, satyaraj, najar pradhaana paatradhaarulu. sukravaaram mahaasivaraatrini puraskarinchukuni taja chitramloni oo photonu nirmaatalu prasad devineni, shobhu yarlagadda vidudala chesaru. gajaraju kumbhasthalam meeda edamakaalini, tondam meeda kudi kaalini unchina prabhas photoku sarvatra manchi spandana vastondi. chitra darsakudu es.es.rajamouli ee photoku tana twitter khaataalo spandistuu ‘saaho bahubali’ ani comment cheyadam visesham. toli bhaagamto aayana prekshakullo rekettinchina ‘baahubalini kattappa enduku champadu?’ ane prasnaku ee vesavilone samadhanam teliyanundi. ‘bahubali: da kanklujan’nu anukunna prakaaram epril 28na vidudala cheyadaaniki nirmaatalu sarva sannaahaalu chestunnaru. ee chitraaniki keeravaani sangeetaanni samakuurchaaru. centhilkumar chayagrahakudiga panichesaaru.